Új EP-vel jelentkezett a Tiffany’s Lips zenekar - zeneszmagazin.hu
Címlap » Legfrissebb » Új EP-vel jelentkezett a Tiffany’s Lips zenekar
Új EP-vel jelentkezett a Tiffany’s Lips zenekar
Zenészmagazin | 2017. Március 23., Csütörtök 13:00
A Stream Rock kategóriába sorolható Tiffany's Lips új kislemezének dalai a rádióbarát rockzene jegyeit viselik, a 80-as, 90-es évek dallamaival megfűszerezve.
A Tiffany's Lips együttest 2013 júniusában alapította Pécsett Kovács Miklós gitáros, Tóth Péter dobos és Jobbágy "Billy" Péter basszusgitáros. Két év háttérmunka után a zenekar elkészítette első videóját, mely a Toys of the Devil dalukhoz készült. Hogy mi tartott két évig? A fiúk ez idő alatt házi stúdiókat építettek, arculatot terveztek és egyéb háttérmunkákat folytattak.
A dalban Jónás Tamás, a Steve Vai’s Digital Nations egyik tehetséges gitárosa és Jósa Belmont Tamás (Invader, divideD) is szerepet vállalt.
2015-ben Talán Attila (Megasztár 3. helyezett, 2012) csatlakozásával egy közismert és elismert énekese lett a zenekarnak, már Attilával debütált a Prison of Your Heart című single.
2016-ban a zenekart az a megtiszteltetés érte, hogy a Disco Express 20 éves budapesti születésnapi koncertjére kapott meghívást:
2017 tavaszára a zenekar átvehette az ország egyik legjobb stúdiójában (SuperSize Recording) kevert kislemezét. A mini albumon szereplő négy szerzeményről elmondható, hogy a rádióbarát rockzene jegyeit viseli, a 80-as, 90-es évek dallamaival megfűszerezve.
https://www.youtube.com/playlist?list=PLXYVDHUmrLa4qtKjwxkoSy8j_Z9uQ-Yg7
Az együttes hivatalos képviselői, a Tiffany's Lips Productions és a Cross-Art Music, jelenleg azon dolgoznak, hogy a You Are Beautiful című dalhoz egy olyan újszerű és minőségi videoklip készüljön, mely az elképzelések, előzetes tárgyalások és a beérkezett árajánlatok alapján kijelenthető, hogy egyedüli lesz Magyarországon.
Tiffany's Lips Facebook
Betöltés: 0.104373 másodperc.